बैल पर कुल्हाड़ी से हमला, लोगों में आक्रोश, आरोपी गिरफ्तार
भीलवाड़ा | न्यूहाउसिंग बोर्ड शास्त्रीनगर में बुधवार रात किसी ने एक बैल पर कुल्हाड़ी से हमला कर दिया। लहुलुहान बैल को देखकर लोगों ने कोतवाली में सूचना दी। पुलिस ने बैल के शरीर से कुल्हाड़ी निकाली तथा पशु चिकित्सालय पहुंचाया। क्षेत्र में लगातार दूसरे दिन गोवंश पर हमले से लोगों में आक्रोश को देखते हुए त्वरित कार्रवाई करते हुए देर रात क्षेत्र में ही रहने वाले एक युवक को गिरफ्तार किया है। गिरफ्तार युवक का नाम कीर्तिनगर निवासी चंदनसिंह पुत्र विजय सिंह चुंडावत है। न्यू हाउसिंग बोर्ड की गली में बैल की पीठ पर कुल्हाड़ी मारते एक युवक को क्षेत्र में रहने वाले कुछ लोगों ने देखा तो वह भाग निकला। बैल लहुलुहान हो गया। वह भागकर कावाखेड़ा पहुंच गया। पुलिस भी उसके पीछे भागती रही। एक-डेढ घंटे बाद पुलिस ने उसे पकड़ा तथा कुल्हाड़ी निकलवा इलाज कराया।
एएसपी गोपालस्वरूप मेवाड़ा, सीओ शहर विमल सिंह, कोतवाल वरदीचंद गुर्जर जाब्ते के साथ पहुंचे तथा आक्रोशित कुल्हाड़ी मारने वालों को पकड़ने का आश्वासन देकर शांत किया। रविंद्र जाजू ने गोवंश पर हमले को लेकर कोतवाली में रिपोर्ट भी दी है। विदित रहे कि मंगलवार रात कीर्तिनगर में बछड़े पर धारदार हथियार से हमला किया गया था। कोतवाल ने बताया कि हमलावर चुंडावत का कहना हैं कि उसकी कीर्तिनगर में आइसक्रीम की दुकान है। शाम को दूध गर्म करते हैं। शाम को गाय बछड़े पहुंचते है। मंगलवार रात भी बछड़ा तथा बुधवार को बैल पहुंचा जो गायों के पीछे भागता आया। पास में उसका पौत्र खेल रहा था। उसे चपेट में ले ले। इसके चलते उसने बैल पर उल्टी कुल्हाड़ी मारनी चाही,लेकिन वह सीधी लग गई।
hin_Deva hin_Deva hin_Deva